
NR. SC2018 - 026397 -08.11.2018                                                                                                                      .
RAPORT DE SPECIALITATE

 privind aprobarea declarării anului 2020 – Anul Politehnicii în Timişoara

Având în vedere Expunerea de motive nr. SC2018 – 026396/08.11.2018 a Primarului Municipiului Timișoara și Proiectul de hotărâre privind aprobarea declarării anului 2020 – Anul Politehnicii în Timişoara, 

Facem următoarele precizări:

Având în vedere adresa cu nr. SC2018-024973/25.10.2018, înaintată Primăriei Municipiului Timişoara de domnul prof. dr. ing. Viorel-Aurel Şerban, rectorul Universităţii Politehnica Timişoara;

Având în vedere prevederile art. 36 alin.(9) din Legea nr. 215/2001 privind administraţia publică locală, republicată şi modificată;

În temeiul art. 45 din Legea nr. 215/2001 privind administraţia publică locală, republicată şi modificată;

Prezentăm în continuare iniţiativa privind declararea anului 2020 ca fiind Anul Politehnicii în Timişoara:
În Municipiul Timişoara, învăţământul universitar are o tradiţie de aproape 100 de ani, odată cu înfiinţarea Şcolii Politehnice, în anul 1920, cea care a devenit, pe parcursul timpului, una dintre cele mai mari şi renumite universităţi tehnice din Europa Centrală şi de Est.

În prezent, Timişoara este cel mai important centru universitar şi academic din vestul ţării, prin înstituţiile de învăţământ superior pe care le găzduieşte.

Oraşul nostru este îndreptăţit să marcheze contribuţia pe care a adus-o Universitatea Politehnica la dezvoltarea învățământului superior tehnic românesc în ultimii 100 de ani, iar evenimentele organizate cu acest prilej în anul 2020 - întâlniri cu oraşele şi universităţile înfrăţite, spectacole, târguri de inovaţie ştiinţifică, competiţii sportive pentru studenţi etc. - sunt elemente care constituie un avantaj important în ceea ce în ceea ce priveşte valorificarea imaginii Timişoarei ca unul dintre cele mai prolifice centre universitare şi de cercetare din România, o componentă menită să îmbunătăţească exerciţiul de viitoare Capitală Europeană a Culturii în anul 2021.

Municipalitatea timişoreană şi-a asumat misiunea de a coagula întreaga comunitate, în special pe cele două componente de bază cu rol formator, respectiv cultura şi educaţia, capabile să contribuie la succesul acestui proiect major.

Având în vedere prevederile legale expuse în prezentul raport, apreciem că proiectul de hotărâre privind aprobarea declarării anului 2020 – Anul Politehnicii în Timişoara îndeplinește condițiile pentru a fi supus dezbaterii și aprobării plenului Consiliului Local. 
Director Executiv, 

Ciprian Nyari 

Consilier,

Adriana Boboiciov

